Kemudian, bolehlah kita mulakan helah silap mata kedua kita.
Cara buka bilik kebal dengan dinding keluli setebal 25 cm.
Paling penting, tanpa dikesan.
Kita boleh keluar masuk macam hotel lima bintang.
Seagung helah silap mata David Copperfield.
Apa jadi selepas kau kawal sistem CCTV?
Aku rakam imej bilik kebal dan ruang antara yang kosong
dan mainkannya apabila diperlukan.
Wah! Besarnya botol champagne Perancis ini.
Maaf.
Kau suka champagne, Bruce?
Suka, tapi aku jarang minum champagne.
Bukalah botol itu dan tuang segelas.
Tak apalah, lain kali saja.
Tak.
Kau bangun sebelum Keila habis cakap, jadi minumlah puas-puas.
Tunggu apa lagi? Bukalah.
Relaks.
Minum perlahan-lahan.
Kau boleh rasa letusan buih sitrusnya di dalam mulut kau?
- Boleh. - Baguslah.
Tunggu.
Champagne ialah wain berbuih.
Selepas dibuka, ekstraknya akan hilang.
Kau mesti habiskan botol ini.
Boleh kita sambung atau kau nak minum apa-apa lagi?
Kita boleh sambung.
Telan ini untuk elak mabuk.
Kau orang rasa macam budak sekolah, bukan?
Ada yang bangun, baling kapur, buka peti ais…
Aku tak salahkan kau orang sebab kita sedang kaji rancangan,
tapi ada satu perbezaan yang sangat penting.
Kalau seseorang buat silap atau kau buat silap,
kita takkan didenda berlari keliling padang.
Kita akan dihumban ke penjara Perancis selama 16 tahun.
Seorang buat silap, semua orang akan tanggung akibatnya.
MONEY HEIST BERLIN
Bak kata orang yang bantu aku rancang beberapa rompakan aku yang lepas,
"Rompakan bukan rancangan, tapi sukatan pelajaran."
Kenapa dia tiada di sini?
Dia rancang rompakannya sendiri.
Rompakan yang luar biasa.
Dah berpuluh-puluh tahun dia merancang.
Aku suka soalan kau.
Kenapa aku tak ajak perompak yang ada 20 tahun pengalaman merompak?
Sebaliknya, aku ajak kau orang.
Ada dua sebab.
Pertama, setiap rompakan perlukan seorang perancang saja,
iaitu Damián.
Kedua,
perompak profesional cuma pentingkan ego, bukan keterujaan.
Dalam rompakan ini, akulah si egois itu
dan keterujaannya milik kau orang.
Aku tak nak bekerja dengan orang yang tiada keghairahan,
sedangkan kau orang masih boleh dibentuk.
Kau orang boleh belajar daripada aku.
Ikut acuan yang aku bentuk.
Contohnya, Bruce. Dia takkan ganggu kelas lagi.
- Betul? - Betul.
Sebab ketiga dan yang paling penting,
apabila dikelilingi anak-anak muda, kami pun jadi muda semula.
Betul, Damián?
Bersemangat, lincah dan segak bergaya.
Semua kualiti yang mewarnai hidup kita.
Sebab itu kita berkumpul di suite hotel lima bintang ini.
Bukan di hangar atau pangsapuri pinggir bandar
macam perompak haprak lain yang menyorok macam tikus.
Kalaupun kita ditembak di depan pintu pusat lelongan itu,
mayat kita berlima masih segak bergaya,
kecuali mayat Damián.
Terima kasihlah puji.
Ada sesiapa lagi nak cakap apa-apa?
Keila, teruskan.
Apa jadi selepas kau kawal sistem CCTV pusat lelongan itu?
Aku rakam imej bilik kebal dan ruang antara yang kosong
dan mainkannya apabila diperlukan.
Merakam.
Aku akan hantar rakaman itu ke monitor pengawal keselamatan.
Macam mana kalau Polignac masuk untuk simpan barang kemas?
Kamera akan rakam ikut masa nyata.
Kalau kita masuk untuk curi barang kemas itu?
Aku mainkan rakaman ketika bilik kebal itu kosong.
Mainkan rakaman.
PRARAKAMAN
Prarakaman atau siaran langsung?
Kau sangka ia realiti, tapi semuanya imaginasi.
Tanpa kau sedari, rumahmu dimasuki pencuri.
Dah macam puisi.
Sejurus masuk ke ruang antara,
kita potong dinding belakang bilik kebal ikut sendi penyambungnya.
Potongan yang memisahkan kepingan keluli seberat tujuh tan.
Macam mana nak potong?
Guna kaedah paling jitu.
Tombak terma akan tinggalkan kesan,
jadi kita guna wayar dengan potongan berkejituan tinggi
dan dikuasakan oleh dua motor.
Ia memotong pada kelajuan 40 meter sesaat.
Itulah sistem kita.
Sambungkannya ke kren.
Pasang pencangkuk
dan kren akan angkatnya setinggi 50 sentimeter.
- Di mana kren itu? - Di atas bilik kebal.
Strukturnya akan sembunyikan kedua-dua takal itu.
Kren akan angkat dinding itu guna alat kawalan jauh,
seakan-akan pintu garaj dan beri ruang secukupnya untuk masuk.
Rakaman bilik kebal dimainkan.
Ya! Akhirnya!
Hebatnya!
Keila, beritahu Berlin kami dah masuk.
Berlin, Damián cakap mereka dah masuk.
Kita berjaya.
Akhirnya, kita berjaya.
Beritahu Damián yang dia memang genius.
Dia boleh menang anugerah perompak terbaik tahun ini.
Damián, Berlin cakap kau genius.
Kau layak menang anugerah perompak terbaik.
Kau orang pula geng perompak terbaik tahun ini.
Dia kata kita boleh menang anugerah geng perompak terbaik.
Kau pun sama, Keila.
Kau genius.
Macam mana bilik kebal itu?
Kosong macam yang dijangka.
Kita akan masuk semula selepas barang kemas terakhir tiba.
Ada beberapa hari lagi.
Sementara itu, nikmatilah Paris.
Macam mana hari awak?
Terus terang saja. Awak ada fikir tentang saya?
Sejujurnya, ada.
Saya terfikir nak buat sesuatu yang saya tak pernah buat.
Sesuatu yang gila-gila.
Apa dia?
Main di tandas restoran bertaraf Michelin tiga bintang.
Rasanya tak pernah dibuat orang.
Kita yang pertama.
Kitalah yang pertama dalam sejarah peradaban manusia.
Macam mana?
Alamak.
Sekarang, awak tahu saya tak pakai seluar dalam.
Awak buat saya tak keruan.
Saya tunggu di tandas perempuan.
Jangan lambat.
Suami saya baru sampai!
Macam mana ini?
Pergi tegur dia.
Beritahu dia saya broker seni yang menjengkelkan.
Beritahu dia awak nak balik. Pandailah saya nanti.
Jangan teragak-agak! Pergi.
Encik Martínez. Kenalkan suami saya, Encik Polignac.
Kebetulan pula suami saya datang.
- Salam kenal. - Dia broker seni dari Sepanyol.
Saya dah beritahu kami nak makan tengah hari, ingat?
Boleh dia duduk dengan kita?
Ada apa-apa masalah?
Saya menjengkelkan? Awak rimas dengan saya?
Mungkin lebih teruk.
Mungkin awak fikir saya nak goda awak sebab layan awak dengan baik.
Saya tak faham maksud yang awak cuba sampaikan.
Senang saja, cik.
Awak tak perlu suruh dia berlakon sebagai suami awak.
Saya broker seni terkemuka.
Saya nak cari makan, bukan ajak awak tidur dengan saya.
Relaks, maco.
Awak dah melampau.
Ini tempat awam. Kita boleh cakap baik-baik.
Jaga sikit mulut awak.
Awak faham?
Ya.
Saya pergi dulu.
Apa saya dah buat?
Takut betul saya dibuatnya.
Pelipis saya berdenyut-denyut, saya ketap gigi kuat-kuat…
Saya asyik fikir, "Habislah kalau seluar dalam aku jatuh."
Saya rasa bagai nak gila.
Saya rasa bersalah sebab curang,
tapi pada masa sama, saya rasa sangat teruja.
Jom tinggalkan Paris.
Istana, spa atau ke mana-mana saja.
Hujung minggu ini.
Berdua saja.
Lupakan dan tinggalkan segala-galanya.
- Sehelai sepinggang saja? - Sayang.
Semuanya ada dijual di Paris.
Lagipun, seluar dalam awak dah koyak.
Pulangkan.
Apa saya nak beritahu François?
Dia ajak saya bercuti di kotej kami di Chantilly.
Beritahu dia awak ada hal penting sampai tak sempat balik rumah.
Awak ingat saya kata saya tak boleh tidur sebab…
Sebab takut terlepas sesuatu yang mengujakan?
Saya tak rasa macam itu lagi.
Sekarang, saya rasa…
Saya temui cinta yang saya cari selama ini
bersama awak.
Ada lapan bilion manusia di dunia,
tapi kita jumpa satu sama lain.
Minum!
Kali pertama ke Paris, aku datang dengan isteri aku naik Dyane 6.
Sejak itu, kami jatuh cinta dengan Perancis.
Sebuku baguette sehari dan croissant untuk sarapan.
Kadang-kadang minum wain Burgundy.
- Moulin Rouge… - Boleh rasa?
- Ratatouille. - Petit pois…
- Petit pois. - Ya.
- Boleh aku minta pendahuluan? - Buat apa?
Ada pesta muzik elektronik di New Orleans selama empat hari.
- Aku nak berparti puas-puas. - New Orleans?
Kau tahu di mana New Orleans?
Tak kisahlah penerbangan 20 jam pun, asalkan hati aku puas.
- Untuk apa? - Berseronok.
Hidup macam tiada hari esok.
Jomlah ikut aku ke New Orleans.
Seronok, bukan?
Tak, aku tak suka buat sesuatu tanpa rancangan.
Kau memang membosankan.
Kalau tak jadi pergi, kita raikan di Paris saja.
Raikan dengan champagne.
Ya! Champagne.
Aku dah tak suka champagne.
Maaf.
Sedap betul.
Isteri aku.
Kau orang pelajar Sorbonne. Jangan cakap bahasa Sepanyol.
- Hai, sayang. Apa khabar? - Hai.
Saya sedang minum dengan pelajar di kafe atas bumbung di Paris.
Ala Bohemian.
Kenalkan mereka.
- Salut! - Helo! Bonjour!
Kuat bodek! Dia kata kuliah saya menyeronokkan.
Fasihnya kau cakap Perancis.
Aku pernah tinggal di sini semasa kecil.
Untunglah.
Cantik betul Paris sekarang.
Romantik macam biasa.
Selepas kursus pascasiswazah tamat, apa kata awak datang ke Paris?
Macam 20 tahun dulu.
Kita bercumbu di puncak Menara Eiffel.
Awak terpaksa tahan gayat.
Berbaloi.
Maafkan saya.
Saya dah fikir masak-masak.
Saya rasa lebih baik kita berpisah.
Damián, awak dengar? Awak okey?
Ya, saya dengar.
Saya tak salahkan awak. Saya…
Saya pun pernah terfikir, jadi…
Mungkin kita patut berjauhan seketika,
cari perspektif baharu untuk baiki hubungan kita.
Macam waktu mula-mula bercinta dulu.
Damián, dah terlalu lama kita berjauhan.
Awak sibuk dengan kursus, seminar dan aktiviti amal di serata dunia.
Saya dah buat keputusan.
Maaf, saya tak faham.
Awak cakap saya cinta sejati awak.
Awak baru cakap nak sehidup semati dengan saya empat bulan lepas.
Mungkin awak cinta sejati saya,
tapi tak bermakna kita mesti bersama selamanya.
Kalau…
Kalau saya cinta sejati awak, kenapa nak berpisah, sayang?
Jangan panggil saya "sayang".
Okey, Carmen. Maaf, saya dah terbiasa.
Jangan cari saya buat masa ini, okey?
Paris mengimbau banyak memori silam.
Kau nak ikut kami berparti?
Kau nak aku mabuk dan menari dengan budak-budak di Coyote Ugly?
Tak apalah, biar aku jaga monitor.
Samalah.
Boleh aku teman kau.
- Serius? - Serius?
Ya.
- Keila? - Okey.
- Apa yang okey? - Okey, aku ikut. Jom.
Okey, jom kita berparti!
Ya, seminggu lagi.
SEWA MOTOSIKAL
Kedai sewa motosikal asyik telefon.
Di mana motosikal itu?
Lupakan saja motosikal itu.
Mereka telefon aku setiap hari, faham?
Mereka ugut nak serah pasport aku kepada polis.
Bruce, kau nak curi barang kemas bernilai 44 juta euro.
- Pasport itu palsu. - Masalahnya, guna gambar dia.
Kalau ada rekod, polis boleh cari dia guna teknologi pengecaman wajah.
Di mana motosikal itu sekarang?
Kau lupa pasal champagne itu? Habislah kalau Berlin tahu polis cari aku.
Matilah aku.
Matilah kita.
- Banduan berdua itu dah ambil. - Apa?
Aku bawa piza.
Tiada ikan bilis.
Burgundy. Kau suka, bukan?
Okey.
Kau tak makan sejak isteri kau telefon.
- Kau orang bergaduh? - Lebih kurang.
Sebenarnya, dia tinggalkan aku.
Kita senasib.
Jangan fikir sangat.
Tiada hubungan yang kekal.
Cinta ibarat mimpi indah yang disulami dengan mimpi ngeri.
Macam Titanic.
Kenapa Titanic?
Filem Titanic itu.
Itulah cinta.
Mula-mula, berdansa di lantai tarian.
Tiba-tiba, karam di Jurang Mariana.
Papan untuk berpaut cuma sekeping. Rose berpaut dalam kesejukan,
sementara Jack tenggelam ke dasar.
Makan malam, berasmaradana dan main di dalam kereta.
Tingkap yang berkuap.
Itulah mimpi indah yang disulami dengan mimpi ngeri.
Gaya kau bercakap macam janda tua kesepian.
Seteruk itukah?
Sikit saja.
Mungkin ada hikmahnya.
Aku lebih matang sekarang.
Bodohlah kalau aku masih percaya cinta selepas dikecewakan oleh dia.
Itu bukan matang namanya, tapi mengalah.
Aku takkan mengalah. Aku akan balik ke Sepanyol
dan yakinkan dia akulah cinta sejati dia.
Nasihat aku cuma satu.
Pastikan kau orang berdua saja ketika itu.
Apa maksud kau?
Dengar sini, Damián.
Sekuat mana pun cinta kau dan dia, ia dah pudar.
Dia dah lupakan kau.
Dia nak raikan cinta baharu tanpa rasa bersalah.
Sebab itu dia telefon saja.
Mungkin aku silap, tapi kalau betul, kau tak bersendirian.
Kau tengoklah sambil makan piza. Aku nak fikir sekejap.
Saya suka tempat ini.
Saya rasa tenang di sini.
Saya nak tunjuk awak banyak tempat di Paris.
Kita boleh pergi taman Jepun.
Tenggelam dalam keindahannya dan lari dari realiti.
Kita boleh beli wain terbaik dan keju artisan di Pasar Barbès.
Awak suka keju?
Mestilah.
Kadang-kadang, biri-biri pun ada.
Oh, ya. Ada sebuah kafe lama.
Kopi di situ sangat sedap.
Kafenya pun cantik.
Ada kerusi antik dan kaunter dapur nikel.
Saya suka kafe macam itu.
Setiap kali ke Madrid, saya minum di kafe yang sama.
Kafe Buenos Aires.
"Biji kopi Brazil yang dipanggang segar."
Simón, boleh awak tinggal beberapa hari lagi?
Selama yang awak nak.
Saya sanggup tinggalkan semuanya. Rumah, kerja, kawan-kawan…
Saya tak perlukan semua itu asalkan dapat bersama awak.
Awak serius?
Ya.
Seronoknya.
FRANÇOIS
François telefon.
Boleh saya jawab?
Silakan.
François?
Camille, awak pergi seorang saja?
Awak lupa tutup e-mel dalam komputer riba awak.
Saya betul-betul penat hari ini sebab barang kemas
untuk lelongan baru tiba.
Saya balik tukar baju dan nampak komputer riba awak terbuka.
Saya baca surat cinta awak.
Dia buat awak rasa sesuatu yang awak dambakan selama ini.
Awak hantar lagu-lagu yang kita suka dengar kepada dia.
Kamu bersiar-siar di tempat sama yang kita pernah pergi dulu.
Kemudian, saya nampak nama dia. "Encik Martínez, broker seni."
Lelaki Sepanyol di restoran itu.
François.
Saya boleh jelaskan, okey?
Dia dah tahu. Dia dah baca semua mesej kita.
Saya mesti cakap dengan dia.
Boleh awak keluar sekejap?
Okey.
Dah habis nanti, panggil saja.
Maco konon!
Padan muka kau!
Siapa yang melampau sekarang?
- Selamat pagi! - Selamat pagi! Hai.
Nak main kad?
Terima kasih ajak, tapi saya terlalu mabuk bercinta.
Sekarang, saya cuma nak berlari.
Larilah.
- Lari laju-laju! - Jumpa lagi!
Selamat tinggal!
Kelakar betul dia itu!
Masuklah. Maaf, aku merokok di dalam bilik.
Betul cakap kau.
Isteri aku curang.
Banyak benda aku terlepas pandang.
Dia sambut Minggu Suci di Seville.
Kononnya nak tengok perarakan dengan kawan dia,
tapi dia pakai mekap tebal-tebal macam nak tengok opera.
Warna rambut dia pun lebih perang.
Ini bukan swafoto.
Apa maksudnya? Ada orang lain bersama mereka.
Musim panas lepas, dia ziarah ibunya di rumah pantai.
Carmen selalu pakai sut renang.
Ini gambar lima, empat dan tiga tahun lepas.
Aku tak ikut.
Dia pakai bikini, kain sarung dan sisip bunga di telinga kanan.
Adakah orang pakai macam itu kalau ziarah orang tua?
Dua kali dia lupa ucap selamat malam kepada aku minggu itu.
Mungkin bunyinya tak masuk akal, tapi itu rutin kami selama 20 tahun.
Tahun lepas, dia kongsi semua aktiviti dia di Facebook
dan seseorang bernama "jackal70" suka semua hantaran dia.
Suka.
Suatu hari, dia hantar emoji api.
Si "jackal70" itu hantar emoji api.
Tengok ini. Kami langgan pelan telefon keluarga.
Sejak sepuluh bulan lepas, ada satu nombor tak dikenali.
Aku ingat saudara dia sebab dia ramai saudara,
tapi ada sesuatu tak kena.
Dia telefon nombor itu kalau aku tiada.
Dia tak telefon dari Januari hingga Mac dan Julai hingga September,
tapi pada 13 Oktober, pukul 8.16 malam,
dia telefon nombor itu selama 47 minit.
Yang kelakarnya, penerbangan aku ke Paris pukul 8.00 malam itu.
Dia hantar aku ke lapangan terbang.
Dia buang aku macam anjing kurap dan telefon nombor itu.
Ini bukti paling kukuh.
Malam itu, aku dapat satu SMS.
Transaksi kad kredit berjumlah 178 euro.
Aku buat carian di Internet.
Restoran rupa-rupanya.
The Jackal's Flower.
"Jackal" lagi. Apa maksud "jackal" dalam bahasa Mexico?
"Lelaki gasar yang gila seks."
Adakah orang belanja 178 euro di restoran Mexico?
Dia minum tequila dengan jakal itu!
Cukup.
- Ada apa? - Barang kemas itu dah sampai.
- Hari ini hari apa? - Isnin.
Bukan itu masalahnya.
Ia akan dinilai esok.
Sidang media pula lusa. Kita tak terfikir semua itu.
Acara lelongan hari Khamis.
Kita mesti curinya malam ini.
Di mana Berlin?
Roi.
Aku ada berita baik, Roi.
Dia nak aku tinggal di Paris.
Suami dia dah tahu.
Kebetulan, Polignac telefon selepas kami main.
Polignac? Pengarah pusat lelongan itu?
Aku tak cakap pasal itu.
Aku cakap pasal hal peribadi. Lupakan hal kerja!
Polignac dah baca mesej-mesej kami.
Aku cuma perlu tunggu dia serahkan Camille ke tangan aku.
Aku akan balik beberapa hari lagi, Roi.
Tak boleh.
Kita kena curi barang kemas itu hari ini.
Kenapa?
Lot terakhir dah sampai. Tiara berlian Elena dari Savoy.
Barang kemas itu akan dinilai esok.
Kemudian, sesi foto bersama media.
Kita mesti curi malam ini.
Sambung nanti. Aku balik sekarang.
Maaf, sayang.
Saya yang patut minta maaf.
Awak okey?
Saya rasa bersalah.
Kalau saya jadi dia dan…
Kasihan dia.
Dia terkejut.
Kami sama-sama terluka.
Boleh saya tahu apa awak beritahu dia?
Segala-galanya.
Kita jalan-jalan di tebing Sungai Seine…
bersiar-siar naik Vespa, bercumbu di setiap lampu isyarat…
dan margarita awak yang paling sedap di Paris.
Kita tak tidur
dan berasmara sepanjang malam.
Apa dia cakap?
Dia pun akan buat yang sama.
Dia kata tiada sesiapa mampu menahan gelodak asmara.
Dia suruh saya nikmati perasaan itu.
Apa maksud dia?
Entahlah, mungkin…
Mungkin dia takkan halang hubungan kita.
Dia suami yang baik.
Dia kata dia nak jumpa awak.
François nak jumpa saya?
Ya, dia nak jumpa awak.
Dia tahu awak lelaki di restoran itu.
Dia rasa bersalah atas kata-kata dia, jadi dia nak minta maaf.
Wah!
François sangat memahami.
Bukan semua suami boleh terima kecurangan isterinya.
Mari sini.
Sayang.
Ini bukan soal pilihan.
Saya rasa awak dah salah faham.
Saya takkan tinggalkan François.
Dah lapan tahun kami kahwin. Dialah nyawa saya.
Sejujurnya, saya keliru.
Macam mana dengan saya? Saya tak faham.
Awak perkara terindah dalam hidup saya.
Kegilaan saya.
Percikan asmara yang merenggut hati saya.
Saya pernah rasa semua itu dengan dia sebelum kami kahwin.
Saya tak boleh hidup tanpa dia.
Awak tahu apa dia cakap?
Sejak tiga minggu lepas, dia fikir pasal anak.
Tiba-tiba saja?
Saat saya jatuh cinta dengan awak,
dia bersedia jadi ayah.
Dah lama saya tunggu saat ini.
Sebelum ini dia tak nak anak,
tapi hati dia terbuka setelah saya jatuh cinta dengan awak.
Saya faham.
Semua ini terlalu mengejut bagi saya,
jadi saya perlukan masa. Awak rehatlah dulu.
Dah berhari-hari kita tak cukup tidur.
Buat masa ini, lebih baik saya bersendirian dan…
Boleh saya tidur di bilik lain malam ini?
Okey, boleh saja.
Tunggu.
Nak sarapan esok?
Okey.
Helo, Roi.
- Ada apa? Aku dalam perjalanan. - Okey.
Damián risau. Dia kata kau tak jawab panggilan dia.
Baguslah kalau kau dalam perjalanan.
Kau okey?
Tak, Roi. Aku tak okey.
Aku cuma selingan bagi dia.
Dia cintakan aku, tapi dia tak nak tinggalkan Polignac.
Kau faham, bukan?
- Biar betul? - Betul.
Dia cakap akulah perkara terindah dalam hidup dia,
tapi Polignac nyawa dia.
Pergi jahanamlah!
Selama ini, dia bermadu kasih dengan aku.
Dia seronok bermain cinta dengan aku di belakang suami dia.
Sekarang, dia buat aku macam boneka.
Dia kata Polignac takkan halang kami. Dasar lelaki dayus!
Dia tak kisah aku tidur dengan isteri dia!
Pergi mampuslah dengan laki bini itu!
Cinta tak memiliki konon!
Betul.
Kau cakap jangan campurkan hal peribadi dengan kerja.
Sekarang, semuanya dah bercampur aduk.
Lupakan saja dia.
Lupakan dia?
Dah terlambat, Roi.
Sejak kenal dia, hidup aku berubah sama sekali.
Aku belum cerita bab paling teruk.
Sekarang, dia kata dia nak anak.
- Dia mengandung anak kau? - Tak, bodoh.
Sepanjang mereka berkahwin, Polignac tak nak anak.
Tiba-tiba, si dayus itu setuju untuk selamatkan perkahwinan mereka.
Dasar penipu!
Tergamak dia guna alasan anak?
Kononnya suami yang memahami,
tapi guna sentimen anak untuk buat Camille rasa bersalah.
Aku takkan biar Camille hidup dengan lelaki macam itu!
Dengar sini, Roi.
Pergi beli aseton dan peluntur. Kita buat kloroform.
Polignac belum kenal aku!
Dia ingat aku bodoh agaknya.
Kita akan letupkan dia dengan bom seberat 300 megatan.
Alamak.
Terjemahan sari kata oleh Saffura